Okresná prokuratúra Bratislava V 
Prokofievova 4, 851 01 Bratislava 5

Sp. zn. : 3 Pv 662/09/1105	Bratislava V, 14.3.2012
EEČ : 2-12-124-2012

U Z N E S E N I E

Trestná vec:	obvinený XXXXX 
Prečin:	úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Bratislava V
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Obvinená dňa 05.04.2008 v predajni XXXXX v XXXXX na Panónskej ceste v Bratislave uzatvorila so spol. XXXXX XXXXX a.s. úverovú zmluvu č. XXXXX, predmetom ktorej bolo poskytnutie úveru na nákup čiernej techniky v celkovej výške 13.744,-Sk (456,22,-€), pričom sa zaviazala úver splatiť v 18 mesačných splátkach po 1.021,-Sk (33,90,-€), v deň podpisu zmluvy uhradila akontáciu vo výške 11.246,-Sk (373,30,-€) a tovar si prevzala, avšak poskytnutý úver nesplácala, pričom bolo zistené, že pri uzatvorení predmetnej úverovej zmluvy obvinená uviedla nepravdivé údaje o svojom zamestnávateľovi - spol. XXXXX XXXXX, kde však nikdy nepracovala, čím týmto konaním spôsobila poškodenej spol. XXXXX XXXXX a.s., so sídlom XXXXX škodu vo výške 456,22,-€ (13.774,-Sk).
Právna veta:
lebo je trestné stíhanie neprípustné podľa § 9 odsek 1 písmeno d, nakoľko v trestnom stíhaní nemožno pokračovať a musí byť zastavené proti tomu, kto zomrel.
Odôvodnenie:
Vyšetrovateľ PZ vtedajšieho Úradu justičnej a kriminálnej polície Okresného riaditeľstva PZ v Bratislave V uznesením pod sp. zn. ORP-176/OEK-B5-2009 dňa 29.07.2009 vzniesol obvinenie XXXXX, rod XXXXX, nar. XXXXX, a to pre prečin úverového podvodu podľa § 222 ods. 1 podľa § 222 ods. 1 Trestného zákona na skutkovom základe uvedenom vo výroku tohto uznesenia.

Dňa 09.03.2012 predložil vyšetrovateľ PZ prokurátorovi predmetný spisový materiál spolu s návrhom na zastavenie trestného stíhania v zmysle § 215 ods. 1 písm. d) Trestného poriadku s poukazom na ustanovenie § 9 ods. 1 písm. d) Trestného poriadku..
 
Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.

Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

Po preskúmaní spisového materiálu som dospel k záveru, že návrh vyšetrovateľa je dôvodný a vo veci je potrebné postupovať podľa § 215 ods. 1 písm. d) Trestného poriadku s poukazom na § 9 ods. 1 písm. d) Trestného poriadku.
 
Počas vyšetrovania bolo zistené, že obvinená XXXXX zomrela dňa 11.03.2009 v Bratislave, čo preukazuje úmrtný list matričného úradu XXXXX - Staré mesto, zväzok XXXXX, ročník 2009, strana XXXXX, por. č. XXXXX, ktorého originál je obsiahnutý vo vyšetrovacom spise.

V zmysle ustanovenia § 9 ods. 1 písm. d) Trestného poriadku sa trestné  stíhanie obvinenej XXXXX stalo neprípustné, nakoľko ak už bolo trestné stíhanie začaté, nemožno v ňom pokračovať a musí byť zastavené proti tomu, kto zomrel. 

Vzhľadom na uvedené skutkové a právne skutočnosti je zrejmé, že vo veci sú splnené zákonné predpoklady na postup podľa § 215 ods. 1 písm. d) Trestného poriadku, a preto som rozhodol tak ako to je uvedené vo výroku tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Matúš Kuril
prokurátor